অন্নপূর্ণা (অভিনেত্রী)
অন্নপূর্ণা (জন্মনাম উমামাহেশ্বরী; জন্মঃ ১৭ অক্টোবর ১৯৪৮) যিনি অন্নপূর্ণাম্মা নামেও পরিচিত, একজন ভারতীয় অভিনেত্রী যিনি মূলত তেলুগু চলচ্চিত্রে অভিনয় করেন। তিনি মা, শাশুড়ি, এবং ঠাকুমা, পিসিমা ইত্যাদি বয়স্ক ও রাশভারী মহিলা চরিত্রে অভিনয়ের জন্য পরিচিত। তিনি ১৯৭৫ সালে দাসারি নারায়ণ রাও পরিচালিত জনপ্রিয় তেলুগু চলচ্চিত্র স্বর্গম নরকম -এ অভিনয় করে একজন অভিনেতা হিসাবে তার চলচ্চিত্র জীবন শুরু করেন। তিনি এই সিনেমাতে অভিনেতা মোহন বাবুর সাথে অভিনয় করেছিলেন। তিনি ৭০০ টিরও বেশি চলচ্চিত্রে অভিনয় করেছেন এবং তিনটি নন্দী পুরস্কার জিতেছেন।